**Budapest Főváros VII. kerület Erzsébetváros Önkormányzata Képviselő-testületének …/2022. (I.19.) önkormányzati rendelete**

**a helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) számú önkormányzati rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 35.§ (1) bekezdésében kapott felhatalmazás alapján a helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet módosításáról a következőket rendeli el:

**1.§**

A helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet 4. §-a helyébe a következő rendelkezés lép:

„4.§

*(1) A képviselő-testület a kötelezettségeit megszegő képviselő megállapított tiszteletdíját legfeljebb 25%-kal, maximum 12 havi időtartamra csökkentheti, valamint természetbeni juttatását ugyanilyen időtartamra megvonhatja. Ismételt kötelezettségszegés esetén a csökkentés, valamint a megvonás újra megállapítható.*

*(2) A nem képviselő bizottsági tag, és a képviselő, ha a képviselő-testület bizottságának tagja, távolmaradását köteles a bizottság elnökének 24 órával a meghirdetett bizottsági ülés előtt írásos formában jelezni. Ha a nem képviselő bizottsági tag és a képviselő bizottsági tag a bizottság munkájában – az előre bejelentett, indokolt távollétet kivéve – egy ülésszakon belül két alkalommal nem vesz részt, a Képviselő-testület a nem képviselő bizottsági tag és a képviselő bizottsági tagságért megállapított tiszteletdíját 50%-kal, maximum 12 havi időtartamra csökkentheti. Amennyiben a nem képviselő bizottsági tag és a bizottsági tag képviselő – az előre bejelentett, indokolt távollétet kivéve – egy ülésszakon belül négy bizottsági ülésen nem vesz részt, a Képviselő-testület a negyedik elmulasztott alkalmat követően a bizottsági tagságért járó tiszteletdíjat ugyanilyen időtartamra megvonhatja.”*

**2.§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2022. január …… napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

A helyi önkormányzati képviselők tiszteletdíjáról, természetbeni juttatásáról és költségtérítéséről szóló önkormányzati rendelet hatályba lépését követő tapasztalatokat értékelve szükségessé vált a kötelezettségüket nem teljesítő képviselőkre és nem képviselő bizottsági tagokra vonatkozó eljárási szabályok szigorítása.

**Részletes indokolás**

1.§

Azon képviselők esetében, akik valamely bizottságnak is tagjai, és a képviselő-testület munkájában igen, de a bizottság munkájában nem megfelelő mértékben vesznek részt, és ezzel akadályozzák az érdemi munkát, szükségessé vált valamely szankció bevezetése. Ennek szabályait, valamint a nem képviselő bizottsági tagok távolmaradásának előzetes bejelentési kötelezettségét és az erre vonatkozó szankciót tartalmazza a rendelet-módosítás 1.§-a.

2.§

Hatályba léptető, és hatályvesztő rendelkezés