**Budapest Főváros VII. Kerület Erzsébetváros Önkormányzata Képviselő-testületének .../2022. (...) önkormányzati rendelete**

**Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete módosításáról**

Budapest Főváros VII. kerület Erzsébetváros Önkormányzata Képviselő-testületének az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésében megállapított feladatkörében eljárva, Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete módosításáról a következőket rendeli el:

**1. §**

A Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet (a továbbiakban: Rendelet) 3. §-a helyébe a következő rendelkezés lép:

*„3. §*

*Az Önkormányzat Képviselő-testületének hivatalos megnevezése: Budapest Főváros VII. Kerület Erzsébetváros Önkormányzatának Képviselő-testülete (a továbbiakban: Képviselő-testület). A Képviselő-testület tagjainak névsorát jelen rendelet 3. melléklete tartalmazza.”*

**2. §**

A Rendelet 12. § (2) bekezdése helyébe a következő rendelkezés lép:

*„(2) Ha a képviselő egy adott ülésszakban tartott összes képviselő-testületi ülés több mint a felén indoklás és bejelentés nélkül nem vett részt, a Képviselő-testület a tiszteletdíját legfeljebb 12 hónapra 25%-kal csökkentheti. A képviselő, ha a képviselő-testület bizottságának tagja, távolmaradását köteles a bizottság elnökének 24 órával a meghirdetett bizottsági ülés előtt írásos formában jelezni. Ha a képviselő bizottsági tag a bizottság munkájában – az előre bejelentett, indokolt távollétet kivéve – egy ülésszakon belül két alkalommal nem vesz részt, a Képviselő-testület a képviselő bizottsági tag bizottsági tagságért megállapított tiszteletdíját 50%-kal, maximum 12 havi időtartamra csökkentheti. Amennyiben a bizottsági tag képviselő – az előre bejelentett, indokolt távollétet kivéve – egy ülésszakon belül négy bizottsági ülésen nem vesz részt, a Képviselő-testület a negyedik elmulasztott alkalmat követően a bizottsági tagságért járó tiszteletdíjat ugyanilyen időtartamra megvonhatja”*

**3. §**

A Rendelet 14. § (11) bekezdése helyébe a következő rendelkezés lép:

*„(11) A képviselő-csoportok megnevezését és névsorát jelen rendelet 4. melléklete tartalmazza.”*

**4. §**

A Rendelet 20. § (1) és (2) bekezdése helyébe a következő rendelkezések lépnek:

*„(1) A Képviselő-testület rendes üléseit - lehetőség szerint - az adott hónap 3. szerdai munkanapján tartja.*

*(2) A Képviselő-testület évenként saját munkaterve alapján két rendes ülésszakot tart. Az első ülésszak minden év január 15-től július 15-ig, a második ülésszak pedig augusztus 21-től december 20-ig tart.”*

**5. §**

A Rendelet 50. § (1) bekezdése helyébe a következő rendelkezés lép:

*„(1) A Képviselő-testület állandó bizottságai:*

*a) Városüzemeltetési Bizottság*

*b) Pénzügyi és Kerületfejlesztési Bizottság*

*c) Művelődési, Kulturális és Szociális Bizottság*

*A bizottságok tagjainak névsorát jelen rendelet 5. melléklete tartalmazza.”*

**6. §**

A Rendelet 57. § (5) bekezdése helyébe a következő rendelkezés lép:

*„(5) A tanácsnokok nevét e rendelet 6. melléklete tartalmazza.”*

**7. §**

(1) A Rendelet az 1. melléklet szerinti 3. melléklettel egészül ki.

(2) A Rendelet a 2. melléklet szerinti 4. melléklettel egészül ki.

(3) A Rendelet a 3. melléklet szerinti 5. melléklettel egészül ki.

(4) A Rendelet a 4. melléklet szerinti 6. melléklettel egészül ki.

**8. §**

Hatályát veszti a Rendelet

a) 21. § (5) bekezdése,

b) 1. függeléke,

c) 2. függeléke,

d) 3. függeléke,

e) 4. függeléke,

f) 5. függeléke.

**9. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2022. január ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló önkormányzati rendelete 2020 szeptemberében került elfogadásra. az azóta eltelt idő alatt több igény is felmerült a rendelet módosítására.

Jelen módosító rendelet megalkotását egyrészt a kötelezettségüket nem teljesítő képviselők esetében alkalmazható szankciók változása, a Képviselő-testület éves üléstervének megalkotására vonatkozó szabályok változtatásának igénye, valamint a hatályos jogszabályi környezethez való alkalmazkodás tette szükségessé.

**Részletes indokolás**

**1.§**

A Rendelet korábbi függelékére történő utalás módosítása.

**2.§**

A bizottsági tag önkormányzati képviselő kötelezettségének elmulasztása miatti szankció és annak mértéke meghatározása.

**3.§**

A Rendelet korábbi függelékére történő utalás módosítása.

**4.§**

A Képviselő-testület rendes üléseinek, és ülésszakainak meghatározását tartalmazza.

**5-6.§**

A Rendelet korábbi függelékeire történő utalások módosítása.

**7.§**

A Rendeletben a korábbi függelékek helyébe lépő mellékletek meghatározása.

**8.§**

A Rendelet függelékeinek és 21.§ (5) bekezdésének hatályon kívül helyezése.

**9.§**

Hatálybelépő és hatályvesztő rendelkezés.