**Budapest Főváros VII. kerület Erzsébetváros Önkormányzata Képviselő-testületének**

**…/2022. (I.19.) önkormányzati rendelete**

**a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) számú önkormányzati rendelete módosításáról**

Budapest Főváros VII. kerület Erzsébetváros Önkormányzata Képviselő-testülete az Alaptörvény 32. cikk (2) bekezdésében meghatározott jogköre alapján, a Képviselő-testület feladat- és hatáskörében eljárva Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelete módosításáról a következőket rendeli el:

1. §

(1)A Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelet (a továbbiakban: Rendelet) 5. § (1) bekezdése helyébe a következő rendelkezés lép:

*„(1) A bérleti szerződés időtartama, ha e rendelet eltérően nem rendelkezik:*

*a) legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító - a nemzeti vagyonról szóló jogszabályok szerint - abban az esetben, ha a hasznosításra jogosult valamennyi kötelezettségét jogszerűen és szerződésszerűen, késedelem nélkül teljesítette,*

*b) határozatlan idejű”*

(2) A Rendelet 5. §-a a következő (3b) bekezdéssel egészül ki:

*„(3b) A bérleti díj Budapest Főváros VII. kerület Erzsébetváros Önkormányzata Képviselő-testületének évente kiadott határozatában meghatározott feltételek szerint legfeljebb 99%-kal csökkenthető. A bérleti díj csökkentését az a bérlő kérelmezheti, aki a (3) bekezdésben foglalt kötelezettségének maradéktalanul eleget tesz. Amennyiben a bérlő az üzemeltetési költség éves elszámolása során terhére megállapított fizetési kötelezettségének az üzemeltetési költség különbözetről kiállított számlán meghatározott határidőn belül nem tesz eleget, a bérleti díj-kedvezményre való jogosultágát elveszíti. Ez esetben a bérlő köteles az általa már megfizetett kedvezményes bérleti díj és a bérleti szerződésben meghatározott bérleti díj közötti különbözetet, valamint a kedvezménnyel érintett havi bérleti díj(ak) esedékességétől számított, a mindenkori hatályos Polgári Törvénykönyv szerinti késedelmi kamatát egy összegben megfizetni.”*

2.§

A Rendelet 6. §-a a következő (11) bekezdéssel egészül ki:

*„ (11) A bérbeadó és a bérlő megállapodhatnak, hogy a bérlő az üzlethelyiséget, raktárt, egyéb helyiséget átalakítja, felújítja vagy korszerűsíti. Erre a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, valamint a Budapest Főváros VII. Kerület Erzsébetváros Önkormányzata Képviselőtestületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012 (III.26.) önkormányzati rendelet szabályai irányadóak.”*

3.§

**Záró rendelkezés**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Záradék**

A rendelet kihirdetése 2022. január … napján a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

dr. Laza Margit

jegyző

**Általános indokolás**

A rendeletmódosítás az Önkormányzat által üzemeltett piacok bérbeadásának feltételeit rendezi. Célja, hogy a hatályos jogszabályi rendelkezésekkel összhangban az Önkormányzat, mint bérbeadó veszteségét csökkentse, ugyanakkor a bérlők számára is megteremtse a bérlemények gazdaságos működtetésének feltételét.

**Részletes indokolás**

1.§

A nemzeti vagyonról szóló vonatkozó törvényi rendelkezéssel összhangban kerül sor a szerződések időtartama felső határának meghatározása.

A bérleti díj csökkentésének mértékét, a díjcsökkentés feltételeit, a bérlő díjcsökkentéssel kapcsolatos kötelezettségeit tartalmazza.

2.§

Ha a bérlő az üzlethelyiséget, raktárt, egyéb helyiséget átalakítja, felújítja vagy korszerűsíti, ennek részleteiről meg kell állapodnia a bérbeadóval az Önkormányzat tulajdonában álló lakások és nem lakás céljára szolgáló helyiségek bérbeadásáról szóló önkormányzati rendelet szabályai szerint.

3.§

A rendeletmódosítás hatálybalépésének időpontjáról rendelkezik.